**Общинска избирателна комисия – Свилeнград**

**ПРОТОКОЛ № 42**

Днес 25.10.2015г. се проведе извънредно заседание на Общинска избирателна комисия – Свиленград.

Присъстваха: Веса Ходжева, Петя Милчева, Янка Грудева, Атанас Ата­на­сов, Илия Бабаджанов, Мариана Димитрова, Веселина Дадалова, Даниела Гълева Росица Иванова, Стиляна Христова и Димитър Пенев.

Заседанието бе открито от председателя Веса Ходжева:

Колеги, откривам заседанието на ОИК – Свиленград. Имаме кворум и може да вземаме решения.

Извънредното заседанието е във връзка с:

1. Разглеждане на сигнал от Георги Еленков – ПП ГЕРБ. С вх. № 70/25.10.2015г.

Докладва: Веса Ходжева

Постъпили са жалби с вх. №71/25.10.2015г., в 19:30ч. от Петя Милчева-зам. председател на ОИК Свиленград и вх. №72/25.10.2015г в 19:31ч. от Мариана Димитрова-член на ОИК Свиленград, относно това, че към 19:00 часа на телефона на председателя на ОИК Веса Ходжева, е подаден сигнал от г-н Георги Еленков, че в ЕСПУ Д-Р ПЕТЪР БЕРОН, където са разположени СИК от № 10 до №15, се извършва агитация от един от кандидатите за кмет. Веднага след получаване на сигнала, група в състав Мариана Димитрова, Илия Бабаджанов и Петя Милчева, бяха изпратени от председателя на ОИК за проверка на сигнала. След пристигане на входа на училище Д-р Петър Берон, са били посрещнати от две лица – г-н Васко Василев /общински съветник в настоящия Общински съвет/ и г-н Димитър Делибозов. Същите, въпреки че не са подали сигнала за агитация, са ги запознали с изложеното в сигнала от г-н Еленков, след което Петя Милчева и Мариана Димитрова са ги помолили да освободят входа на училището, за да извършат проверка по подадения сигнал. В този момент горепосочените лица са задали въпрос на Петя Милчева „коя е тя”, въпреки че вече се е легитимирала, но въпреки всичко отново любезно им е обяснила кои са и какви са им правомощията. Тръгвайки към коридора и Петя Милчева и Мариана Димитрова получават лични заплахи от господата с отправени реплики от рода, че “от този момент насетне ще разберат „кой, кой e” и Мариана Димитрова „не е ли общински служител”, „какво търси в ОИК”, „коя е свекърва и”, „какво щяла да им кажа тя не ги интересувало, но тя щяла да разбере кои са те”.

След като всеки един от групата извършила проверката: Петя Милчева, Илия Бабаджанов и Мариана Димитрова потвърдиха случилото се по време на проверката относно отправените обиди и заплахи, както и грубото и арогатно поведение на лицата посочени от тях в жалбата, считам, че показаното отношение към зам. председателя на ОИК Петя Милчева и члена на ОИК Мариана Димитрова представлява заплаха за живота им и се квалифицира по смисъла на НК като престъпление, още повече че лицата, които са им отправили заплахи и са възпрепятствали осъществяване на служебните им задължения, не са регистрирани към днешна дата 25.10.2015г. като застъпници или представители на ПП, ПК или ИК, а единия от тях Васко Василев се е легитимирал с пълномощно на ПП ББЦ, която няма регистрирани листи и кандидати в изборите за общински съветници и кметове на 25.10.2015г., и съответно няма право да се легитимира с подобно пълномощно. Колеги в предвид гореизложеното считам, че следва да препратим жалбите на Петя Милчева-зам.секретар на ОИК Свиленград и Мариана Димитрова-член на ОИК Свиленград към РП-Свиленград по компетентност.

Който е съгласен, моля да гласува:

“ЗА”: Веса Ходжева, Петя Милчева, Янка Грудева, Атанас Ата­на­сов, Илия Бабаджанов, Мариана Димитрова, Веселина Дадалова, Даниела Гълева, Росица Иванова, Стиляна Христова и Димитър Пенев.

“ПРОТИВ” – няма

С 11 гласа “ЗА” Общинска избирателна комисия прие:

**РЕШЕНИЕ**

**№ 184 – МИ**

**Свиленград, 25. 10. 2015 г.**

Относно: Жалби от Петя Милчева-зам.председател на ОИК Свиленград и Мариана Димитрова-член на ОИК Свиленград.

Постъпили са жалби с вх. №71/25.10.2015г., в 19:30ч. от Петя Милчева-зам. председател на ОИК Свиленград и вх. №72/25.10.2015г в 19:31ч. от Мариана Димитрова-член на ОИК Свиленград, относно това, че към 19:00 часа на телефона на председателя на ОИК Веса Ходжева, е подаден сигнал от г-н Георги Еленков, че в ЕСПУ Д-Р ПЕТЪР БЕРОН, където са разположени СИК от № 10 до №15, се извършва агитация от един от кандидатите за кмет. Веднага след получаване на сигнала, група в състав Мариана Димитрова, Илия Бабаджанов и Петя Милчева, бяха изпратени от председателя на ОИК за проверка на сигнала. След пристигане на входа на училище Д-р Петър Берон, са били посрещнати от две лица – г-н Васко Василев /общински съветник в настоящия Общински съвет/ и г-н Димитър Делибозов. Същите, въпреки че не са подали сигнала за агитация, са ги запознали с изложеното в сигнала от г-н Еленков, след което Петя Милчева и Мариана Димитрова са ги помолили да освободят входа на училището, за да извършат проверка по подадения сигнал. В този момент горепосочените лица са задали въпрос на Петя Милчева „коя е тя”, въпреки че вече се е легитимирала, но въпреки всичко отново любезно им е обяснила кои са и какви са им правомощията. Тръгвайки към коридора и Петя Милчева и Мариана Димитрова получават лични заплахи от господата с отправени реплики от рода, че “от този момент насетне ще разберат „кой, кой e” и Мариана Димитрова „не е ли общински служител”, „какво търси в ОИК”, „коя е свекърва и”, „какво щяла да им кажа тя не ги интересувало, но тя щяла да разбере кои са те”.

ОИК Свиленград разгледа жалбата по същество и констатира следното:

След като всеки един от групата извършила проверката: Петя Милчева, Илия Бабаджанов и Мариана Димитрова потвърдиха случилото се по време на проверката относно отправените обиди и заплахи, както и грубото и арогатно поведение на лицата посочени от тях в жалбата, считаме, че показаното отношение към зам. председателя на ОИК Петя Милчева и члена на ОИК Мариана Димитрова представлява заплаха за живота им и се квалифицира по смисъла на НК като престъпление, още повече, че лицата които са им отправили заплахи и са възпрепятствали осъществяване на служебните им задължения, не са регистрирани към днешна дата 25.10.2015г. като застъпници или представители на ПП, ПК или ИК, а единия от тях Васко Василев се е легитимирал с пълномощно на ПП ББЦ, която няма регистрирани листи и кандидати в изборите за общински съветници и кметове на 25.10.2015г., и съответно няма право да се легитимира с подобно пълномощно.В този смисъл на основание чл.87, ал.1, т.22 от ИК Общинска избирателна комисия

**РЕШИ:**

Препраща жалбите от Петя Милчева-зам.секретар на ОИК Свиленград и Мариана Димитрова-член на ОИК Свиленград към РП-Свиленгртад по компетентност.

Решението подлежи на обжалване пред ЦИК в тридневен срок от обявяването му, на основание чл. 88, ал. 1 от ИК.

Заседанието се закри поради изчерпване на дневния ред в 20:45ч.

**ПОРАДИ СРИВ В СИСТЕМАТА, ПРОТОКОЛА И РЕШЕНИЕТО ОТ НАСТОЯЩОТО ЗАСЕДАНИЕ ЩЕ БЪДАТ ОБЯВЕНИ НА САЙТА НА ОИК – СВИЛЕНГРАД, СЛЕД ОТСТРАНЯВАНЕ НА ТЕХНИЧЕСКИЯТ ПРОБЛЕМ.**

ПРЕДСЕДАТЕЛ

ВЕСА ХОДЖЕВА

СЕКРЕТАР

ЯНКА ГРУДЕВА